<classify> Kwa muda mrefu kumekuaa na tetesi ambazo hazijathibitishwa juu ya Christine Mosha, ambaye amewahi kuwa meneja wa msanii wa Bongofleva, Ali Kiba kuachana naye na hapa ukweli umebainishwa. Akinukuliwa na chombo kimoja cha habari Mosha amesema kwa sasa wamebaki kibiashara na hamsimamii tena. Simsimamii kimuziki au kwa lugha rahisi mimi siyo meneja wake tena. Kuna mambo mengi yamesababisha hilo ambayo sidhani kama ni muhimu kuyazungumzia ila hayupo chini yangu, amesema Mosha. Mosha ambaye amemsimamia King kwa miaka 10 kabla ya kuachana naye amesema kuachana naye kikazi hakuhusiani na yeye kutoonekana karibu na msanii. Tupo vizuri kibiashara, siku pamoja naye katika mikutano au kazi kadhaa kwa sababu nilikuwa safarini na si vinginevyo, alisema.  <topic>: BURUDANI 